Da heul obererezhioù sponter islamour e Stadoù-Unanet, e miz Gwengolo 2001, ez eo bet divizet lies doare-surentez evit gwareziñ Big Brother diouzh ar sponterezh.    E The Times an 2/11/2001 e tesker eo bet termenet dan deiz kentañ a viz Du 2001 gant John ASHCROFT, Prokulor-Meur ar Stadoù-Unanet, 46 strollad a zo hiviziken arabat do izili mont tre ar Stadoù-Unanet. Strolladoù islamour dreist-holl, liammet gant rouedad al-Qaeda Osama BEN LADEN peurgetket, ur bodad strolladoù dispachour pe zizalchour a bep seurt ivez avat. Strolladoù a du gleiz-pellañ (Anarchist Fraction, Red Brigads-Combatant Communist Party, Revolutionary Proletaria Nucleus...), strolladoù dispachour an Trede-Bed (e Filipinez, Rwanda, Sierra Leone), strolladoù iwerzhonat (IRA pe unvaniourien) hag, evit Breizh...an ARB!    Krenañ a ra Mistri ar Bed dirak ar stourmerien vrezhon, war a welomp, neuze...